ROMÂNIA 
JUDEŢUL PRAHOVA 
ORAŞ BOLDEŞTI-SCĂENI
CONSILIUL LOCAL
 HOTĂRÂRE
· privind gestiunea Serviciului de alimentare cu apă şi de canalizare al oraşului Boldeşti-Scăeni

Având în vedere :
- referatul de aprobare, înregistrat sub nr. 19558/19.10.2022 prin care viceprimarul oraşului, în calitate de consilier local, propune aprobarea gestiunii Serviciului de alimentare cu apă şi de canalizare al oraşului Boldeşti-Scăeni;
- rapoartele de specialitate întocmite de compartimentele de resort, înregistrate sub nr.20718/02.11.2022 și nr. 20766/02.11.2022;
	- dispoziţiile  art. 1 alin. (4), lit. h) şi j), art. 3, art. 8 alin. (1) şi alin. (3), art. 10 alin. (4), art. 22 - 24 şi ale art. 28 din Legea nr. 51/2006 privind serviciile comunitare de utilităţi publice, republicată, cu modificările şi completările ulterioare;
- dispoziţiile  art. 10 alin. (1) lit. d) şi art. 18 din Legea nr. 241/2006 serviciului de alimentare cu apă şi de canalizare, republicată, cu modificările şi completările ulterioare;
- Hotărârea Consiliului Local al oraşului Boldeşti-Scăeni nr. 140/30.08.2022 privind asocierea oraşului Boldeşti-Scăeni cu Judeţul Prahova şi alte unităţi administrativ-teritoriale din judeţul Prahova în Asociaţia de Dezvoltare Intercomunitară  „Parteneriatul pentru Managementul Apei-Prahova”;
- Hotărârea Asociaţiei de Dezvoltare Intercomunitară „Parteneriatul pentru Managementul Apei-Prahova” nr. 19/11.10.2022 privind aprobarea aderării localităţii Boldeşti-Scăeni la Asociaţia de Dezvoltare Intercomunitară  „Parteneriatul pentru Managementul Apei-Prahova”;
- contractul de delegare a gestiunii serviciului de alimentare cu apă şi canalizare nr. 116/09.07.2009 încheiat între Asociaţia de Dezvoltare Intercomunitară  „Parteneriatul pentru Managementul Apei-Prahova” şi SC Hidro Prahova S.A.; 
	- avizul secretarului general al oraşului Boldeşti-Scăeni, înregistrat sub nr.   20928/04.11.2022;
- avizele comisiilor de specialitate nr. 1 şi  nr.2 - dezvoltarea economico-socială şi de mediu, cooperarea interinstituţională pe plan intern şi extern şi respectiv administrarea domeniului public şi privat, gestionarea serviciilor de interes local;
	În temeiul dispoziţiilor art. 129, alin. (1),  alin. (2) lit. „c” şi „d”,  alin. (7) lit. „n”, ale art. 139 alin. (1) şi alin. (3) lit. „g” şi ale art. 196, alin. (1) lit. „a” din O.U.G. nr. 57/2019 privind Codul administrativ;

	Consiliul Local al oraşului Boldeşti-Scăeni, întrunit în şedinţa publică extraordinară în data de 8 noiembrie 2022, adoptă prezenta hotărâre:

	Art.1.  Se aprobă ca modalitate de gestiune a Serviciului de alimentare cu apă şi de canalizare al oraşului Boldeşti-Scăeni, gestiunea directă, conform Studiului de oportunitate, prevăzut în anexa nr. 1, începând cu data de 30.11.2022.
	Art. 2. (1) Gestiunea directă a serviciului de  alimentare cu apă şi de canalizare al oraşului Boldeşti-Scăeni, judeţul Prahova se încredinţează operatorului regional SC Hidro Prahova S.A., cu sediul în Municipiul Ploieşti, strada Logofăt Tăutu, nr. 5, înmatriculată la Oficiul Registrului Comerţului sub nr. J29/2095/2004, CIF RO 16826034. 
 (2) Gestiunea directă a serviciului de alimentare cu apă şi de canalizare al oraşului Boldeşti-Scăeni, judeţul Prahova de către operatorul regional se face în baza contractului de delegare de gestiune prevăzut în anexa nr. 2.
	Art.3. (1) Predarea Serviciului de alimentare cu apă şi de canalizare al oraşului Boldeşti-Scăeni, către operatorul regional se va face până la data de 30.11.2022.
(2) Lista cu bunurile din domeniul public al oraşului aferente sistemului public de alimentare cu apă şi de canalizare al oraşului Boldeşti-Scăeni, va fi întocmită de către Serviciul patrimoniu local şi monitorizare servicii publice din cadrul aparatului de specialitate al primarului, cel târziu până la data de 30 noiembrie 2022. 
	Art.4. (1) Se aprobă tarifele practicate la nivelul oraşului de către operatorul regional S.C Hidro Prahova S.A., începând cu data de 30.11.2022 după cum urmează: 
-5,42 lei/ m3 fără TVA pentru apă
-3,31 lei/m3 fără TVA pentru canalizare. 
(2) Tarifele prevăzute la alin. (1) se vor actualiza în conformitate cu tarifele unice aferente ariei de operare ale S.C. Hidro Prahova S.A., aprobate de către ANRSC. 
	Art.5. Se mandatează Asociaţia de Dezvoltare Intercomunitară „Parteneriatul pentru Managementul Apei-Prahova” să semneze, prin reprezentantul sau legal, în numele şi pe seama oraşului, Actul adiţional la contractul de delegare.
	Art.6. Anexele nr. 1 şi nr. 2 fac parte integrantă din prezenta hotărâre.
Art.7. Pe data prezentei Hotărârea Consiliului Local nr. 45/27.03.2018 privind asocierea oraşului Boldeşti-Scăeni cu Comuna Lipăneşti, judeţul Prahova în vederea îmbunătăţirii sistemului de alimentare cu apă potabilă a celor două localităţi îşi încetează valabilitatea.
	Art.8. Prezenta hotărâre se comunică Serviciului patrimoniu local şi monitorizare servicii publice din cadrul aparatului de specialitate al primarului, Asociaţiei de Dezvoltare Intercomunitară „Parteneriatul pentru Managementul Apei-Prahova”, SC Hidro Prahova S.A şi se aduce la cunoştinţă publică prin publicarea pe pagina de internet pbs.infoprimarie.ro, în secțiunea Monitorul Oficial Local.

Boldeşti-Scăeni,  8.11.2022 

